AureliaGastone

Aurelia Emigdia Gastone nata Aldrete de Rodríguez, il VI Baronessa di Aldrete de Rodríguez, autrice e dottore.

### Koko nimi

Aurelia Emigdia Gastone o.s. Aldrete de Rodríguez

## Suhteet

### Lapset

Loredana Gastone [1995-]Odelia Gastone [1998-]

Teodora Gastone [1999-]

**Baronessa Aurelia Emigdia Gastone** on roolipelihahmo Suomen Habbo hotellissa. Hän teki ensiesiintymisensä 10. marraskuuta 2018.

## Biografia

Aurelia on don Giovany Gastonen toinen aviovaimo ja heidän Odelia, Loredana ja Teodora -nimisten tytärten äiti. Aurelia ja Giovany ovat olleet naimisissa yli 20 vuotta, joista useimmat Aurelia on antanut perheelleen sekä työlleen neurokirurgina ja tutkijana.

#### Lapsuus

Aurelia sai erityiskohtelua vanhemmiltaan siitä asti kun iäkkään taiteilijapariskunnan iltatähti syntyi Aldreten taidelinnassa Valenciassa vuonna 1975. Perheen ainoa lapsi oli erityisesti akateemisesti ansioituneen ja yliopistossa professorina toimineen isän silmäterä.

#### Akateeminen tie

Taiteilijaperheen taustasta huolimatta Aurelia valitsi isänsä painostuksesta akateemisen tien, minkä myötä hän lopulta päätyi opiskelemaan lääketiedettä huippuyliopistoon Madridiin. Ensin hemmotellun nuoren naisen äidin taiteilijaluonteen oli vaikea sulattaa tyttärensä valintaa, koska tämä ei uskonut materialistiseen yhteiskuntaan, jossa nuoren naisen pitäisi luoda uraa, sillä olihan äidin elämä ollut Aurelian isän myötä aina taloudellisesti turvattu.

Yliopistolla Aurelia vietti paljon aikaa filosofian ja itsetutkiskelun parissa ja boheemin taustan myötä hän tutustui nopeasti myös muihin saman henkisiin opiskelijoihin. Näiden uusien ystävien kanssa hän olikin tuttu näky erilaisissa taidetapahtumissa ja aikansa aallonharjalla olleilla rock-klubeilla, joissa hän myös tapasi 1990-luvun alkupuolella nykyisen aviomiehensä.

#### Suhde Giovanyyn

Nahkatakkiin pukeutunut kapinallinen ei herättänyt ensin Aureliassa minkäänlaisia tunteita, sillä tämä korkealle pyrkivä nuori nainen piti katseensa tiukasti tulevaisuudessa. Tämä kuitenkin muuttui kaupungissa järjestetyssä katutaidetapahtumassa, jolloin poliisiraportin mukaan Aurelia erkaantui ystävistään ja joutui väkivaltaisen ryöstön uhriksi. Sattumalta ryöstöpaikalle saapunut Giovany ehti lyödä varkaan kanveesiin ennen suurempia vahinkoja, ja Aurelia selvisi tilanteesta pelkillä ruhjeilla. Paikalliseksi sankariksi lehdistön nimeämällä miehellä oli nyt erityinen paikka Aurelian sydämessä, ja Aurelia tunsi olonsa turvalliseksi tämän itseään vanhemman miehen seurassa. Ryöstön takana ollut henkilö sai tuomarilta rangaistusasteikkoa kovemman tuomion ja myöhemmin hänen omaisensa syyttivät avoimesti tuomaria lahjusten vastaanottamisesta.

#### Muuttaminen Italiaan

Kihlapari tapaili toisiaan säännöllisesti, ja tulevaisuus kääntyi puheenaiheeksi, kun Giovanyn oli palattava takaisin kotimaahansa perheensä ja liiketoimiensa takia. Kihlapari päätti odottaa Aurelian valmistujaisiin, joiden jälkeen he tapasivat ensimmäistä kertaa tämän vanhemmat. Onnellinen jälleennäkeminen ei kestänyt kovin kauaa ja olikin lopulta tästä tapaamisesta kaukana, kun Aurelian vanhemmat saivat tietää hänen olevan kihloissa kymmenen vuotta vanhemman miehen kanssa, joka oli viemässä tytön kotimaahansa Italiaan. Aurelian äiti yritti estää avioliittoa tapahtumasta kaikenlaisilla ilkeämielisillä puheilla ja juoruilla, mutta vaikeni kuullessaan tulevan vävyn olevan yksi maineikkaan Gastonen suvun veljeksistä.

Italiassa Aurelia tutustui erityisen hyvin Carmeniin, joka oli hänen kihlattunsa veljen Cornelion aviovaimo. He tulivat toimeen niin hyvin keskenään, että Cornelio ja Carmen pyysivät kihlaparia asettumaan pysyvästi Giovanyn synnyinkotiin, viinitilalle, jossa Giovany ja Aurelia myös avioituivat tammikuussa 1995 läheistensä läsnäollessa.

#### Yhdet häät ja kahdet hautajaiset

Hääparin suuri ikäero herätti hääväessä jonkin verran tyrmistystä, etenkin kun Aurelian vanhemmat olivat kieltäytyneet tyttärensä kutsusta huolimatta olla osallistumatta tähän ilon juhlaan. Häälahjaksi Aurelia antoi tulevalle miehelleen kauan odotetun lahjan, kun hän kertoi kantavansa hääparin esikoista. Tuoreen avioparin onni kukoisti, ja he suuntasivat juhlapäivän jälkeen kuukauden kestävälle Etelä-Amerikan häämatkalle. Kesken matkan pariskuntaa kohtasi kuitenkin suuri suru, kun vain muutaman kuukauden ikäiset kaksoispojat syntyivät ennen aikojaan – kuolleina.

#### Cuando parí

Tuoreen avioparin etääntyessä toisistaan lapsettomuuden vuoksi Giovany ja Aurelia tulivat lopulta yhteiseen tulokseen adoptiosta. Pitkän prosessin päätteeksi ja tuoreen äidin suureksi iloksi he saivat tyttölapsen. Lapsi nimettiin Loredanaksi.

Erityisesti isänsä Giovanyn kanssa läheiseksi päätynyt Loredana vietti erityisen paljon aikaansa isänsä kanssa Aurelian kärsiessä edelleen lapsettomuudesta johtuvasta jälkimasennuksesta. Ajatus omasta lapsesta kaiversi taustalla, ja lopulta aviopari kokeili yhteisestä päätöksestä koeputkihedelmöitystä, joka silloin ei ollut vielä täysin vaaraton toimenpide. Valonpilkahdus tapahtui, kun avioparille ilmoitettiin, että odotettu lapsi olisi yhdeksän kuukauden kuluttua saapumassa.

Kahdeksan kuukauden jälkeen Espanjaan lähdössä ollut Aurelia menetti tajuntansa lentokentällä ja nuoren tyttärensä kauhuksi hän kaatui lattialle. Aurelia kiidätettiin pian lähimpään synnytyslaitokseen, jossa pariskunnalle syntyi tyttölapsi vain kuukautta ennen laskettua aikaa. Viralliset asiakirjat osoittavat, ettei tämä tyttölapsi kuitenkaan syntynyt ongelmitta, sillä lentokentän ja sairaalan pitkä välimatka oli edistänyt napanuoran kietoutumista sikiön kaulan ympärille, ja lapsi jouduttiin operoimaan keisarinleikkauksella syyskuussa 1998. Leikkauksen jälkeen Aurelia on kertonut tunteneensa Herran läsnäolon.

Vaikea synnytys toi uusille vanhemmille lisää ongelmia, kun synnytyksestä vastannut kirurgi kertoi heille tytön kantavan mukanaan melkoista taakkaa – nimittäin harvinaista Devicin tautia. Vanhemmat halusivat tarjota tyttärelleen normaalin elämän ja he päättivät pitää sairauden salassa, kunnes tyttärellä olisi riittävästi ikävuosia ymmärtää asia.

Tuoreen äidin mieltä kiusoittelemaan jääneen synnytyksen jälkeen Aurelia julkaisi Carmenin rohkaisemana tyttärensä Odelian syntymää käsittelevän kirjan, johon kirjoitti omia ajatuksiaan pukien ne sanoiksi. Kirjaa *Cuando parí (When I Gave Birth, 1999)* ei kuitenkaan koskaan julkaistu yleisölle luettavaksi, koska Aurelia ja Giovany halusivat suojella tytärtään sen sisällöltä.

#### Kolmas kerta toden sanoo

Loredanan ja Odelian kasvaessa kahteen tyttäreensä kiintynyt Aurelia sai kuulla yllättäviä uutisia talvella 1999 siitä, että häntä oltaisiin siunattu kolmannella tyttölapsella. Gastonen perheen silloisten palvelijoiden mukaan synnytyksen odottamisen aikana Aurelia olisi käyttänyt mitä erikoisempia menetelmiä aina akupunktiosta poppamiehiin asti vain varmistaakseen tyttärensä syntymisen elossa. Aurelialle ja Giovanylle syntyi yhdeksän kuukauden kuluttua tyttölapsi, joka myöhemmin kastettiin Teodoraksi.

#### Instituutti

Odeliaksi ristityn tyttären sairauden alkuaikoina Aurelia turvautui uskoonsa, aviomieheensä ja Odelian kummitätiin Carmeniin, joka oli ollut vanhempien tukena alusta asti. Aurelia uskoi voivansa tehdä vielä enemmän, voittaa tyttärensä sairauden ja teki aviomiehensä perheen tuella tutkimusaloitteen, jonka tarkoituksena on tuottaa lääkeaine, joka pystyisi parantamaan Odelian sairauden. Lääketutkimus sai taakseen paljon eri tukijoita, ja vuonna 2004 Gastonen perheyhtiö ilmoitti rahoittavansa tälle tarkoitetun erillisen tutkimusinstituutin. Toimintansa jatkamista varten instituutti on saanut rahoitusta vuosittain kansallisilta lääkeyhtiöiltä, valtiolta ja Gastonen perheeltä. Lääkeaineen tieteellisen läpimurron uskotaan tapahtuvan tulevina vuosina.

#### Teokset

Aurelia on kirjoittanut ammattikirjallisuutta, jota on käännetty lukuisille eri kielille. Vuonna 2002 julkaistiin Aurelian esikoisteos neurokirurgian pohjalta. Espanjankielisen esikoisteoksen nimeksi tuli *El camino al cerebro (Road to brains)*. Hänen muihin teoksiinsa lukeutuvat *Tomar el control de los nervios (Take the nerves in control, 2006)* ja omakohtaisiin kokemuksiin perustuva *Yo. La neurocirujana (I. The neurosurgeon, 2017)*.